Babelscape/SREDFM huggingface dataset:
Αρντουίνος του Μέλφι

Ο Αρντουίνος του Μέλφι ήταν βυζαντινός στρατηγός, Λομβαρδικής καταγωγής, που αγωνίστηκε αρχικά για τους Βυζαντινούς εναντίον των αράβων στη Σικελία και αργότερα εναντίον τους ως αρχηγός εξέγερσης και ηγέτης Νορμανδών μισθοφόρων.

Συμμετείχε με τους βυζαντινούς στη Σικελική εκστρατεία το 1038 υπό την ηγεσία του Γεώργιου Μανιάκη. Σύμφωνα με τον Αμάτους του Μοντεκασίνο, αρνήθηκε να παραδώσει ένα άλογο και συνελήφθη από το Βυζαντινό στρατηγό Μανιάκη, κατά συνέπεια, τιμωρήθηκε με ξυλοδαρμό. Μετά από αυτό το γεγονός ο Αρντουίνος με τους συμπολεμιστές του αλλά και με τους Νορμανδούς και το Βαράγγους που βρίσκονταν στον βυζαντινό στρατό εγκατέλειψαν τη Σικελία και επέστρεψαν στην ηπειρωτική χώρα.

Στην Ιταλική χερσόνησο, ο βυζαντινός κατεπάνω της Ιταλίας, Μιχαήλ Δοκειανός, διόρισε τον Αρντουίνο τοποτηρητή του Μέλφι. Σύντομα επαναστάτησε εναντίον της βυζαντινής αρχής της Απουλίας και ο ίδιος και οι Νορμανδοί του προσχώρησαν στην εξέγερση - σε εξέλιξη - του Αργυρού. Αλλά σύντομα ο ηγέτης της εξέγερσης, Ατερνούλφ πρίγκιπας του Μπενεβέντο, αυτομόλησε στους Βυζαντινούς και στη συνέχεια ο Αργυρός επίσης ηγέτης της εξέγερσης. Οι Νορμανδοί, παρακάμπτοντας τον Αρντουίνο, επέλεξαν διάδοχο του Αργυρού τον Γουίλιαμ, ο Αρντουίνος μετέπειτα χάθηκε από το προσκήνιο.
Μπέργα

Η Μπέργα (στα καταλανικά και τα ισπανικά: Berga) είναι μια κωμόπολη, πρωτεύουσα της κομητείας του Μπεργεδά στην Καταλονία.
Μάρτιν Μπούμπερ

Ο Μάρτιν Μπούμπερ ("Martin Mordechai Buber", 8 Φεβρουαρίου 1878 - 13 Ιουνίου 1965) ήταν Αυστριακός φιλόσοφος και σιωνιστής, εβραϊκής καταγωγής.
Εξακουστός Βοϊωάννης

Ο Εξακουστός Βοϊωάννης ήταν βυζαντινός στρατηγός και Κατεπάνω της Ιταλίας από το 1041 έως το 1042. Ήταν γιος του επίσης βυζαντινού στρατηγού Βασιλείου Βοϊωάννη. 

Αντικατέστησε τον Μιχαήλ Δοκειανό μετά την ήττα του τελευταίου στην Μάχη του Μοντεματζόρε στις 4 Μαΐου. Ο Βοϊωάννης είχε λιγότερες εισφορές και ενισχύσεις από τον Δοκειανό έχοντας στην διάθεση του μόνο Βάραγγους. Ο Βοϊωάννης αποφάσισε να προσπαθήσει να απομονώσει τους Λομβαρδούς αντάρτες στο Μέλφι κι επιδίωξε μάχη μαζί τους κοντά στο Μοντεπελόζο.

Σύμφωνα με τον Γουλιέλμο της Απουλίας, πριν από τη μάχη έκανε μια ομιλία στα στρατεύματα του με σκοπό να τους εμψυχώσει. Οι Νορμανδοί στρατοπέδευσαν στο Μόντε Σιρίκολο και κατέλαβαν μια εφοδιοπομπή που προορίζονταν για το ελληνικό στρατόπεδο και ανάγκασε τους Βυζαντινούς σε μάχη, στην οποία ο Βοϊωάννης νικήθηκε και αιχμαλωτίστηκε (3 Σεπτεμβρίου 1041). Οι Νορμανδοί έδωσαν τον Βοϊωάννη σαν αιχμάλωτο στον Λομβαρδό Ατενούλφ του Μπενεβέντο. Ο τελευταίος δέχθηκε ένα μεγάλο ποσό λύτρα σε αντάλλαγμα για την απελευθέρωση του Βοϊωάννη. Έπειτα από την απελευθέρωση του ο Βοϊωάννης αντικαταστάθηκε ως καπετάνω από τον Συνοδιανό.
Λόχα

Η Λόχα (στα ισπανικά: Loja) είναι δήμος της επαρχίας της Γρανάδας στην Ανδαλουσία. Αποτελεί μια κωμόπολη που αναδείχθηκε την περίοδο της Αλ-Άνταλους ως "Medina Lauxa" ενώ σήμερα βασίζεται κυρίως στη γεωργία. Η πιο γνωστή προσωπικότητα της ιστορίας της υπήρξε ο Ραμόν Μαρία Ναρβάεθ, στρατηγός του ισπανικού στρατού και πολλάκις πρωθυπουργός της Ισπανίας των μέσων του 19ου αιώνα. Τη διασχίζει ο ποταμός Χενίλ.
Κοΐν

Το Κοΐν (στα ισπανικά: Coín) είναι μια κωμόπολη της επαρχίας της Μάλαγας στην Ανδαλουσία, πρωτεύουσα και κέντρο της φυσικής επαρχίας της Κοιλάδας του ποταμού Γουαδαλόρθε. Η οικονομία του είναι κατά βάση αγροτική αν και στο παρελθόν (ήδη από τη ρωμαϊκή εποχή) έζησε στιγμές οικονομικής άνθησης βάσει της εξόρυξης μαρμάρου.
Αλφόνσος Ε΄ της Αραγωνίας

Ο Αλφόνσος Ε΄ της Αραγωνίας ή Αλφόνσος ο Μεγαλόψυχος ή Αλφόνσος ο Σοφός (, 1396 - 27 Ιουνίου 1458) ήταν Βασιλιάς της Αραγωνίας, Βασιλιάς της Σικελίας ως Αλφόνσος Α΄, Βασιλιάς της Μαγιόρκας, Βασιλιάς της Σαρδηνίας και της Κορσικής ως Αλφόνσος Β΄, Βασιλιάς της Βαλένθια ως Αλφόνσος Γ΄ και Κόμης της Βαρκελώνης ως Αλφόνσος Δ΄ (1416 - 1458). Διετέλεσε επίσης Βασιλιάς της Νεαπόλεως (1442 - 1458)..
Μήτσος Αλεξανδρόπουλος

Ο Μήτσος Αλεξανδρόπουλος (26 Μαΐου 1924 – 19 Μαΐου 2008) είναι βραβευμένος Έλληνας συγγραφέας.
Σπυρίδων Βρεττός

Ο Σπυρίδων Βρεττός του Αναστασίου (1902 - 17 Ιουνίου 1980) ήταν Έλληνας γιατρός και πολιτικός. Υπηρέτησε ως βουλευτής Αττικής από το 1961 ως το 1963.
Χαμιντέ Αϊσέ Σουλτάνα

Η Χαμιντέ Αϊσέ Σουλτάνα (οθωμανικά τούρκικα: آیشه سلطان حمیدی, τούρκικα: "Hamide Ayşe Sultan", 2 Νοεμβρίου 1887 - 10 Αυγούστου 1960) ήταν Οθωμανή πριγκίπισσα, κόρη του σουλτάνου Αμπντούλ Χαμίτ Β΄ της Οθωμανικής Αυτοκρατορίας και εγγονή του σουλτάνου Αμπντούλ Μετζίτ Α΄ και της Τιριμουτζγκάν Σουλτάνα.

Είναι γνωστή από τη δημοσίευση των απομνημονευμάτων της με όνομα "Ο πατέρας μου, Σουλτάνος Αμπντούλ Χαμίτ" το 1960.
Μπάθα

Η Μπάθα (στα ισπανικά: Baza) είναι ένας δήμος που βρίσκεται στην επαρχία της Γρανάδας στην Ανδαλουσία. Το 2014 είχε 20.644 κατοίκους. Ως πόλη ανάγεται στη ρωμαϊκή "Basti", που ως τοπωνύμιο μάλλον προέρχεται από το όνομα των Bastetani, μιας ιβηρικής φυλής που κατοικούσε στην περιοχή. Συνέχισε να υφίσταται στην βησιγοτθική περίοδο, όντας επισκοπική έδρα, ενώ από τους μουσουλμάνους αραβικό έλεγχο ονομάστηκε Batza.
left|thumb|Η Κυρία της Μπάθα, δείγμα ύστερης ιβηρικής τέχνης.
Η οικονομία της πόλης βασίζεται στην καλλιέργεια του αμύγδαλου και του κριθαριού και τις υπηρεσίες. Τρία χιλιόμετρα έξω από τον πυρήνα της εντοπίζονται τα απομεινάρια της ιβηρικής και ρωμαϊκής Basti.
Ρόντα

Η Ρόντα (στα ισπανικά: Ronda) είναι μια πόλη που βρίσκεται στα βορειοανατολικά της επαρχίας της Μάλαγας στην Ανδαλουσία. Το 2009 είχε 36.827 κατοίκους, όντας ο δεύτερος μεγαλύτερος δήμος του εσωτερικού της επαρχίας μετά την Αντεκέρα. Ως πόλη ανάγεται στη ρωμαϊκή "Arunda", που συνέχισε να υφίσταται στην βησιγοτθική περίοδο αλλά έζησε το απώγειό της κάτω από αραβικό έλεγχο που ορίστηκε ως κέντρο της ευρύτερης περιοχής της Οροσειράς της Ρόντα. Η οχυρή της θέση, στην κορυφή ενός απόκρημνου λόφου, η δυνατότητα ελέγχου των μονοπατιών που οδηγούν στην Κάτω Ανδαλουσία και η ύπαρξη ευρέων καλλιεργήσιμων εδαφών στα περίχωρά της συνέβαλαν στην αύξηση της σημασίας της.

Χαρακτηριστικά γνωρίσματα της πόλης είναι το πολύ βαθύ φαράγγι που διαμορφώνεται γύρω από το ιστορικό της κέντρο από τον ποταμό Γουαδαλεβίν και το πλήθος ιστορικών μνημείων της, που την έχουν αναδείξει σε κύριο τουριστικό προορισμό της Ανδαλουσίας τα τελευταία χρόνια.
Θεόδωρος Μανωλόπουλος

Ο Θεόδωρος Μανωλόπουλος (1900 - 16 Οκτωβρίου 1981) ήταν Έλληνας γιατρός με ειδικότητα στην Παθολογία, πτυχιούχος της Ιατρικής σχολής του Πανεπιστημίου Αθηνών που διετέλεσε βουλευτής και υπουργός. Γεννήθηκε το 1900 στην Ομβριακή Δομοκού του νομού Φθιώτιδας. Ως έφεδρος Αξιωματικός Υγειονομικού (ανθυπίατρος) έλαβε μέρος στις επιχειρήσεις του Ελληνικού Στρατού στη μικρά Ασία, στην εξαντλητική πορεία της Αλμυράς ερήμου και στη μάχη του Σαγγαρίου-Γκεούκ. Το 1924 εγκαθίσταται ως γιατρός στο Σαρίσαμπαν (σημερινή Χρυσούπολη ) του νομού Καβάλας και με προτροπή του καθηγητού στην Ιατρική σχολή Αθηνών,των τροπικών νοσημάτων, Ιωάννου Καρδαµάτη αναλαμβάνει την οργάνωση και εκμοντερνισμό των τοπικών υγειονομικών Υπηρεσιών για την καταπολέμηση των ελωδών νόσων και κυρίως της ελονοσίας.
Χαράλαμπος Ορφανόπουλος

Ο Χαράλαμπος Ορφανόπουλος είναι Έλληνας βετεράνος ποδοσφαιριστής, ο οποίος αγωνιζόταν ως επιθετικός στην ομάδα του Άρη Αθηνών και μεταγράφηκε στον Άρη Θεσσαλονίκης κατά την σεζόν 1957/58, ενώ υπηρετούσε την στρατιωτική του θητεία.
Γιάννης Τριανταφύλλου

Ο Γιάννης Τριανταφύλλου είναι Έλληνας βετεράνος ποδοσφαιριστής του Μακεδονικού Κοζάνης και του Άρη Θεσσαλονίκης, με τον οποίο αγωνίστηκε στις δύο πρώτες χρονιές της Α' Εθνικής.
Αδόλφος της Γερμανίας

Ο Αδόλφος της Γερμανίας, γνωστός και ως Αδόλφος του Νάσσαου ("Adolf von Nassau", περ. 1250 – 2 Ιουλίου 1298) από τον Οίκο του Νάσσαου, ήταν κόμης του Νάσσαου από το 1276 περίπου και εκλέχτηκε βασιλιάς της Γερμανίας ("Βασιλιάς των Ρωμαίων") από τις 5 Μαΐου 1292 έως την καθαίρεσή του από τους πρίγκιπες-εκλέκτορες το 1298. Ποτέ δεν στέφθηκε από τον Πάπα, ώστε να εξασφαλίσει τον τίτλο του Αυτοκράτορα της Αγίας Ρωμαϊκής Αυτοκρατορίας. Ήταν ο πρώτος στην ιστορία, σωματικά και ψυχικά υγιής κυβερνήτης της Αγίας Ρωμαϊκής Αυτοκρατορίας, που καθαιρέθηκε χωρίς παπικό αφορισμό. Ο Αδόλφος πέθανε λίγο αργότερα μαχόμενος κατά του διαδόχου του Αλβέρτου των Αψβούργων.

Ήταν ο δεύτερος στη διαδοχή των λεγόμενων Κόμητων Βασιλέων των διαφόρων συναγωνιζομένων οίκων των επίδοξων κόμητων και ένας από τους λεγόμενους Αυτοκρατορικούς κόμητες.
Στέλιος Πέρρος

Ο Στέλιος Πέρρος είναι Έλληνας πρώην ποδοσφαιριστής, ο οποίος αγωνιζόταν ως επιθετικός στην ομάδα του Άρη Θεσσαλονίκης από το 1957 μέχρι το 1963.
Περιοχή Ντοντόμα

Η Περιοχή Ντοντόμα (Αγγλικά: "Dodoma Urban District", Σουαχίλι: "Wilaya ya Dodoma") (πρώην Αστική Περιοχή Ντοντόμα "(Dodoma Urban District)"), είναι μία από τις 7 Περιοχές ή Επαρχίες στην Περιφέρεια Ντοντόμα "(Dodoma Region)" της Τανζανίας. Στα βόρεια συνορεύει με την Αγροτική Περιοχή Ντοντόμα "(Dodoma Rural District)", στα ανατολικά με την Περιοχή Μ-πουάπουα "(Mpwapwa Region)", στα νότια από την Περιφέρεια Ιρίνγκα "(Iringa Region)" και από τα δυτικά με την Περιφέρεια Σινγκίντα "(Singida Region)". 

Σύμφωνα με την Εθνική Απογραφή του 2012 στην Τανζανία, ο πληθυσμός στην Αστική Περιοχή Ντοντόμα ήταν 410.956.
Μεσογειακό σαμιαμίδι

Το Μεσογειακό σαμιαμίδι ("Hemidactylus turcicus", Linnaeus, 1758) είναι μικρόσωμη σαύρα της οικογένειας Gekkonidae. Απαντά στη Μεσόγειο, ενώ έχει επεκταθεί σε πολλά μέρη του κόσμου, με ανθρωπογενή κυρίως μέσα.

Πρόκειται για ένα από τα πιο ευπροσάρμοστα ερπετά του κόσμου. Είναι νυκτόβιο ερπετό και ιδιαίτερα ευκίνητο και γρήγορο. Τις κρύες μέρες του χειμώνα γίνεται νωχελικό. Σε περίπτωση που νοιώσει απειλή παράγει ήχους κινδύνου. Είναι ένα από τα ελάχιστα ερπετά που παράγουν ήχους. 

Το σαμιαμίδι είναι ένα ερπετό εντελώς ακίνδυνο και παράλληλα ωφέλιμο. Τρέφεται με μικρά αρθρόποδα και έντομα όπως π.χ. μύγες, κουνούπια, σκόρους συμβάλλοντας έτσι στον έλεγχο των πληθυσμών τους.
Αγροτική Περιοχή Ντοντόμα

H Αγροτική Περιοχή Ντοντόμα "(Dodoma Rural District)", είναι μία από τις 5 Περιοχές ή Επαρχίες στην Περιφέρεια Ντοντόμα της Τανζανίας. Στα Βόρεια συνορεύει με την Περιοχή Κοντόα "(Kondoa)", στα Ανατολικά με την Περιοχή Κόνγκουα "(Kongwa)", στα Νότια από την Περιοχή Ντοντόμα "(Dodoma Urban District)" και από τα Δυτικά με την Περιφέρεια Σινγκίντα "(Singida)". 

Σύμφωνα με την Εθνική Απογραφή του 2002 στην Τανζανία, ο πληθυσμός στην Αγροτική Περιοχή Ντοντόμα ήταν 440.565.
Τζόρτζιο Κιελίνι

Ο Τζόρτζιο Κιελίνι είναι Ιταλός αμυντικός ποδοσφαιριστής που αγωνίζεται στη Γιουβέντους αλλά και στην εθνική ομάδα της Ιταλίας. Έχει ύψος 1.93.

Ο Κιελίνι έχει αγωνιστεί και σε Λιβόρνο, Ρόμα και Φιορεντίνα.

Στους Ολυμπιακούς Αγώνες του 2004 κατέκτησε το χάλκινο μετάλλιο με την Εθνική Ιταλίας.
Ματέο Κόβασιτς

Ο Ματέο Κόβασιτς (κροατικά: "Mateo Kovačić", 6 Μαΐου 1994) είναι Κροάτης επαγγελματίας ποδοσφαιριστής που αγωνίζεται στην Εθνική Κροατίας και στη Πρέμιερ Λιγκ για την Τσέλσι. Αγωνίζεται συνήθως στη θέση του κεντρικού χαφ, αλλά η δεξιότητα του του επιτρέπει να αγωνιστεί και σε άλλες θέσεις του κέντρου.
Κλαδόρυγχος

Ο Κλαδόρυγχος είναι παρυδάτιο καλοβατικό πτηνό της οικογενείας των Ανωραμφιδών, που απαντά αποκλειστικά στην Αυστραλία. Η επιστημονική ονομασία του είδους είναι "Cladorhynchus leucocephalus" και δεν περιλαμβάνει υποείδη (μονοτυπικό). 
*Ο κλαδόρυγχος ανήκει στην -άτυπη ταξινομικά- «ομάδα» των «καλαμοκανάδων», η οποία αντιστοιχεί με την αγγλική "stilt", όπου κατατάσσονται και οι καλαμοκανάδες.
Βεντσεσλάβος Δ΄ της Βοημίας

Ο Βεντσεσλάβος Δ΄ o "Οκνηρός" (Διεθνώς: "Wenceslaus" ή "Wenceslas", 26 Φεβρουαρίου 1361 – 16 Αυγούστου 1419) ήταν, κληρονομικά από το 1363, βασιλιάς της Βοημίας (ως "Βεντσεσλάβος Δ΄") και το 1376 εκλέχτηκε βασιλιάς της Γερμανίας (επισήμως "βασιλιάς των Ρωμαίων"). Υπήρξε ο τρίτος μονάρχης της δυναστείας του Λουξεμβούργου στη Βοημία, επίσης ο τρίτος στη Γερμανία.

μικρογραφία|αριστερά|200px|Ο Βεντσεσλάβος Δ΄ της Βοημίας.
Μαϊρένα δελ Αλχαράφε

Η Μαϊρένα δελ Αλχαράφε (στα ισπανικά: Mairena de Aljarafe) είναι δήμος και πόλη που βρίσκεται στην επαρχία της Σεβίλλης στην Ανδαλουσία κι εντάσσεται στη μετροπολιτική περιοχή της Σεβίλλης. Το 2009 είχε 40.723 κατοίκους.

Στα όρια του δήμου εντοπίζεται η πιο σύγχρονη βιομηχανική περιοχή της Ανδαλουσίας, το "Parque Industrial y de Servicios Aljarafe". Γενικά θεωρείται ένας δήμος με υψηλό επίπεδο διαβίωσης που χρησιμεύει ως πόλη-κοιτώνας για τη γειτονική ανδαλουσιανική πρωτεύουσα χωρίς ιδιαίτερη μνημειακή κληρονομιά.
Βασιλική Θάνου

Η Βασιλική Θάνου-Χριστοφίλου (Χαλκίδα, 1950) είναι Ελληνίδα ανώτατη δικαστικός, "(πρώην Πρόεδρος του Αρείου Πάγου)" που διετέλεσε Πρωθυπουργός, - η πρώτη γυναίκα Πρωθυπουργός της Ελλάδας - στην υπηρεσιακή κυβέρνηση Θάνου το 2015.
Λαουχάρ ντε Ανταράξ

Το Λαουχάρ ντε Ανταράξ (στα ισπανικά: Laujar de Andarax, όντας ο Ανταράξ ένας εκ των δύο κύριων ποταμών της επαρχίας της Αλμερίας) είναι δήμος και χωριό που βρίσκεται στην επαρχία της Αλμερίας στην Ανδαλουσία. Το όνομά του προέρχεται από τις αραβικές λέξεις El Auxor («σπηλιά») και andarax («εποχή της ζωής»). Το 'x' του ονόματός του παραδοσιακά διαβαζόταν προφερόταν [x].

Η ιστορία του χωριού συνδέεται άμεσα με την οροσειρά των Αλπουχάρας που υπήρξε ιδιαίτερα σημαντική κατά τις δύο πρώτες δεκαετίες που ακολούθησαν την καστιλιανική κατάκτηση του Εμιράτου της Γρανάδας από την Καστίλη, λόγω της εκεί εξέγερσης των μουσουλμάνων. Κατά τους επόμενους αιώνες και μέχρι σήμερα η φυσική της επαρχία βασίστηκε στην καλλιέργεια του αμπελιού.
Νικόλαος Ι. Παπαϊωάννου

Ο Νικόλαος Ι. Παπαϊωάννου (Αγρίνιο, 1913 - Αθήνα, 28 Ιανουαρίου 1986) ήταν Έλληνας δικηγόρος και πολιτικός, που υπηρέτησε ως βουλευτής Αιτωλοακαρνανίας ως το θάνατό του. Ήταν παντρεμένος με την δικηγόρο Ήβη Κομνηνού.
Περιοχή Κιλόσα

Η Περιοχή Κιλόσα "(Kilosa District)", είναι μια από τις έξι Επαρχίες, στην Περιφέρεια Μορογκόρο "(Morogoro Region)" της Τανζανίας. Η διοικητική της έδρα είναι η πόλη της Κιλόσα "(Kilosa)". Η Επαρχία Κιλόσα καλύπτει 14.918 τετραγωνικά χιλιόμετρα (5.760 τετραγωνικά μίλια). Στα Βόρεια συνορεύει με την Περιφέρεια Μανυάρα "(Manyara Region)", στα Βορειοανατολικά με την Περιφέρεια Τάνγκα, στα Ανατολικά με την Περιοχή Μβομέρο "(Mvomero District)", στα Νοτιοανατολικά με την Αγροτική Περιοχή Μορογκόρο, Νότια με την Περιοχή Κιλομπέρο "(Kilombero District)", στα Νοτιοδυτικά με την Περιφέρεια Ιρίνγκα "(Iringa Region)" και στα Δυτικά με την Περιφέρεια Ντοντόμα "(Dodoma Region)".

Σύμφωνα με την Εθνική Απογραφή του 2002 στην Τανζανία, ο πληθυσμός στην Περιοχή Κιλόσα ήταν 489.513.
Ράικερτ Ερτς

Ο Ράικερτ Ερτς (Rijckaert Aertsz, 1482 – Μάιος 1577) ήταν Ολλανδός ζωγράφος ιστορικών αλληγοριών. Τα περισσότερα έργα του τα δημιούργησε όσο βρισκόταν στην Αμβέρσα. Υπήρξε μαθητής του Γιαν Μόστερτ (Jan Mostaert) στο Χάαρλεμ. Ο Φρανς Φλόρις (Frans Floris) έγινε φίλος και μαθητής του.
NGC 449

Ο NGC 449 είναι σπειροειδής γαλαξίας στον αστερισμό Ιχθύες. Απέχει περίπου 197 εκατομμύρια έτη φωτός από την Γη και τον ανακάλυψε ο αστρονόμος Εντουάρ Ζαν-Μαρί Στεφάν (Édouard Jean-Marie Stephan) στις 11 Νοεμβρίου 1881.
Ότα Μπένγκα

Ο Ότα Μπένγκα (1883 – 1916) ήταν πυγμαίος της φυλής των Μπούτι ("Mbuti") από το Κονγκό, ο οποίος έγινε γνωστός για την χρησιμοποίηση του ως ανθρώπινο έκθεμα στην Έκθεση της Λουιζιάνα ("Louisiana Purchase Exposition") στο Σαιντ Λούις του Μισσούρι το 1904 και μετέπειτα ως ανθρώπινο δείγμα στον ζωολογικό κήπο του Μπρονξ στη Νέα Υόρκη. Ο Μπένγκα είχε υποδουλωθεί στην πατρίδα του από Αφρικανούς δουλεμπόρους, οι οποίοι κατόπιν τον πούλησαν στον εξερευνητή Σάμιουελ Φίλιπς Βέρνερ ("Samuel Phillips Verner"), έναν Αμερικανό επιχειρηματία ο οποίος βρίσκονταν σε αναζήτηση ιθαγενών Αφρικανών τους οποίους θα έφερνε στην έκθεση της Λουιζιάνα ως εκθέματα, και ο οποίος αγόρασε τον Μπένγκα και τον έφερε στις ΗΠΑ. Στον ζωολογικό κήπο του Μπρονξ, ο Μπένγκα είχε ελεύθερη πρόσβαση στους χώρους του κήπου, πριν και μετά την έκθεση του ως δείγμα στο κλουβί των μαϊμούδων. Εκτός από μια σύντομη επιστροφή στην Αφρική μαζί με τον Βέρνερ μετά το τέλος της έκθεσης του Μισσούρι, ο Μπένγκα έζησε στις ΗΠΑ και κυρίως στη Βιρτζίνια για το υπόλοιπο της ζωής του.

Η παρουσίαση των μη καυκάσιων ανθρώπων ως αντιπροσωπευτικά δείγματα "παλαιότερων σταδίων" της ανθρώπινης εξέλιξης ήταν κοινή πρακτική στις αρχές του 20ού αιώνα, όπου οι ρατσιστικές θεωρίες συχνά συσχετίζονταν με τις θεωρίες της εξελικτικής βιολογίας. Η αφροαμερικανική κοινότητα στις ΗΠΑ καταδίκασαν έντονα την μεταχείριση του Μπένγκα και ο σύλλογος των "μαύρων εκκλησιών" της Νέας Υόρκης έκανε έκκληση στον δήμαρχο να απελευθερωθεί ο Μπένγκα από τον ζωολογικό κήπο.

Ο δήμαρχος εν τέλει αποφάσισε την απελευθέρωση του Μπένγκα, ο οποίος και εισήλθε στην εποπτεία και φροντίδα του αιδεσιμότατου Τζέιμς Μ. Γκόρντον, ο οποίος ήταν ο επόπτης του "Άσυλου Χάουαρντ για Έγχρωμα Ορφανά" στο Μπρούκλιν, όπου και ο Μπένγκα απέκτησε προσωρινή στέγαση εκεί. Το ίδιο έτος ο Γκόρντον κανόνισε ώστε ο Μπένγκα να μεταφερθεί στη Βιρτζίνια για να συνεχίσει τη ζωή του και επίσης κάλυψε και τα έξοδα ώστε ο Μπένγκα να αποκτήσει δικό του ρουχισμό καθώς και να αλλάξει το σχήμα των δοντιών του ώστε να γίνει περισσότερο αποδεκτός στην τοπική κοινωνία. Ο Μπένγκα έμαθε τα Αγγλικά και ξεκίνησε να εργάζεται. Μερικά χρόνια αργότερα, όταν τα διατλαντικά ταξίδια σταμάτησαν λόγω του ξεσπάσματος του Α´ Παγκοσμίου Πολέμου, ο Μπένγκα δεν μπόρεσε να ταξιδέψει πίσω στην Αφρική και έπαθε κατάθλιψη. Αυτοκτόνησε το 1916 στην ηλικία των 32 ετών.
Πάνος Κούτρας

Ο Πάνος Κούτρας είναι Έλληνας σκηνοθέτης του κινηματογράφου.

Γεννήθηκε στην Αθήνα και αρχικά, σπούδασε κινηματογράφο στο Λονδίνο, στη σχολή London Intenational Film School και ύστερα στη Σορβόννη. Ύστερα, άρχισε την κινηματογραφική του καριέρα σκηνοθετώντας ταινίες μικρού μήκους.

Η πρώτη του ταινία μεγάλου μήκους ήταν "Η επίθεση του γιγαντιαίου μουσακά", μία πειραματική ταινία, η οποία σατίριζε τις ταινίες επιστημονικής φαντασίας. Το 2004 προβλήθηκε στο 45ο Φεστιβάλ Θεσσαλονίκης η δεύτερη μεγάλου μήκους ταινία του, η "Αληθινή ζωή", με πρωταγωνιστές τη Θέμιδα Μπαζάκα, τον Νίκο Κουρή και Άννα Μουγκλαλί. Το 2009 δημιούργησε τη "Στρέλλα", μία ιδιαίτερη και τολμηρή ταινία, που προκάλεσε αίσθηση στο κοινό και στους κριτικούς, καθώς καταπιανόταν με ένα θέμα ταμπού της ελληνικής κοινωνίας, τα τρανς άτομα. Τη σεζόν 2013-14 σκηνοθέτησε από κοινού με τη Χριστιάνα Τρύφωνος την κυπριακή σειρά "Όνειρο ήταν", που προβλήθηκε από τον τηλεοπτικό σταθμό Mega Κύπρου. To 2014 σκηνοθέτησε την ταινία "Ξενία", την πρώτη του ταινία με διεθνή αναγνωρισιμότητα. Αυτή η ταινία διαγωνίστηκε στο τμήμα "Ένα κάποιο βλέμμα" και ήταν υποψήφια για το βραβείο Queer Palm στο 67ο φεστιβάλ των Καννών.

Σε μία συνέντευξή του στην εφημερίδα Libération ανέφερε ότι είναι γκέι ακτιβιστής και αριστερός καλλιτέχνης, με κουλτούρα διαμορφωμένη από δημιουργούς όπως ο Προυστ και ο Γουάιλντ, ο Φασμπίντερ και ο Βισκόντι. Τα έργα αυτά όμως πρέπει να κοιταχτούν με την ομοφυλοφιλική τους διάσταση. Επίσης, τόνισε το ρατσισμό και την υποκρισία που επικρατεί στην ελληνική κοινωνία.
NGC 448

O NGC 448 είναι ελλειπτικός γαλαξίας στον αστερισμό Κήτος. Απεχει περίπου 68 εκατομμύρια έτη φωτός από την Γη και τον ανακάλυψε ο Αμερικανός αστρονόμος Λιούις Α. Σουίφτ (Lewis A. Swift) στις 2 Σεπτεμβρίου 1886.
Γουίλ Στίβενς

Ο Γουίλ Στίβενς (γεν. 28 Ιουνίου 1991, Ρόκφορντ, Έσεξ) είναι Βρετανός οδηγός της Φόρμουλα 1 από την Αγγλία, ο οποίος αγωνίζεται με τη Manor Marussia.
Αλεξάντερ Ντοβζένκο

Ο Αλεξάντερ Ντοβζένκο (Олександр Петрович Довженко, γνωστός και ως Αλεξάντερ Ντοβτσένκο) γεννήθηκε 29 Αυγούστου 1894 και απεβίωσε στις 25 Νοεμβρίου 1956. Θεωρείται ως ένας από τους σημαντικότερους σκηνοθέτες του σοβιετικού κινηματογράφου, αλλά και ένας από τους σπουδαιότερους όλων των εποχών. Η ταινία του "Γη", συγκαταλέγεται από αρκετές λίστες ως μία από τις 12 καλύτερες ταινίες όλων των εποχών. Επίσης ήταν ο γνωστότερος εκπρόσωπος του σοσιαλιστικού ρεαλισμού στον κινηματογράφο.

Γεννήθηκε στο χωριό Βιουνίσε της Ουκρανίας και ήταν το έβδομο από τα δεκατρία παιδιά μιας φτωχής αγροτικής οικογένειας. Παρόλα αυτά, ο Αλεξάντρ κατάφερε να γίνει δάσκαλος. Τελικά αποφάσισε να εγκαταλείψει τη διδασκαλία και μετέπειτα συνέχισε τις σπουδές του στις φυσικές και αργότερα στις εμπορικές επιστήμες. Τα δύσκολα χρόνια 1917- 1919 πολέμησε ως στρατιώτης του Κόκκινου Στρατού και έπειτα έγινε και γραμματέας του Κόμματος στο Κίεβο. Υπήρξε φανατικός κομμουνιστής και προσωπικός φίλος του Ιωσήφ Στάλιν. Ο Ντοβζένκο μπήκε στο διπλωματικό σώμα και υπηρέτησε για μερικά χρόνια στην Πολωνία και στη Γερμανία. Εκεί σπούδασε ζωγραφική δίπλα στον Έριχ Χέκελ και τον Τζορτζ Γκρος. Όντας πολυπράγμων, συνέχεια δούλεψε και ως σκιτσογράφος σε εφημερίδες, ενώ παράλληλα άρχισε να δοκιμάζει τις δυνάμεις του στην πεζογραφία.
Με τον κινηματογράφο ήρθε πρώτη φορά σε επαφή κατά το 1925, όταν βρισκόταν στην Οδησσό.Στην αρχή ασχολήθηκε με την κωμωδία, καθώς ήταν είδος αγαπητό στους σοβιετικούς (από τις πρώτες του ταινίες ξεχωρίζει ο "Βάσια ο Μεταρρυθμιστής", ταινία στην οποία έγραψε και το σενάριο). Δούλεψε πολλά χρόνια στα Μοσφίλμ Στούντιο στη Μόσχα, κυρίως ως παραγωγός και σεναριογράφος. Στη διάρκεια της καριέρας του, που κράτησε πάνω από 20 χρόνια, σκηνοθέτησε μόνο επτά ταινίες και τιμήθηκε δύο φορές με το βραβείο Στάλιν.
Πέθανε από καρδιακή ανακοπή στο εξοχικό του, που βρισκόταν στο Περεντελκίνο, έχοντας στραφεί περισσότερο στη συγγραφή μυθιστορημάτων τα τελευταία του χρόνια.

Εκτός από τη Γη, άλλες σημαντικές του ταινίες είναι το Οπλοστάσιο και η Ζβενιγκόρα.
Αθανάσιος Κρίκος

Ο Αθανάσιος Κρίκος (1937 - Αύγουστος 2000) του Ιωάννη ήταν Έλληνας δικηγόρος και πολιτικός.
Βιντεοπαιχνίδι ρόλων

Μία μορφή τυπικής μάχης στο βιντεοπαιχνίδι ρόλων, "[[Final Fantasy VII]]".
Βιντεοπαιχνίδι ρόλων (αγγλικά: role-playing game ή RPG) ονομάζεται το είδος βιντεοπαιχνιδιού στο οποίο η ιστορία εξελίσσεται με την εξερεύνηση του κόσμου του παιχνιδιού και οι μάχες διαδραματίζονται με τη μορφή εντολών. Ο παίκτης χειρίζεται έναν ή πολλούς χαρακτήρες (συνήθως μέχρι πέντε) σε ένα φανταστικό κόσμο. Πολλά παιχνίδια του είδους έχουν τις βάσεις τους στα επιτραπέζια παιχνίδια ρόλων. Τα παιχνίδια ρόλων έχουν εξελιχθεί από απλοϊκά παιχνίδια με κείμενο σε οπτικά πλούσιες τρισδιάστατες εμπειρίες.
Λάνσελοτ Μπλοντέελ

Ο Λάνσελοτ Μπλοντέελ (Lancelot Blondeel, επίσης και "Lanceloot", 1498 – 4 Μαρτίου 1561), ήταν Φλαμανδός ζωγράφος, αρχιτέκτονας, τοπογράφος και χαρτογράφος.

Ο Μπλοντέελ γεννήθηκε στο Ποπερίνγκε (Poperinge) αλλά καθιερώθηκε ως καλλιτέχνης στη Μπρυζ. Έγινε μέλος της Συντεχνίας των ζωγράφων το 1519. Κατά κύριο λόγο ζωγράφιζε, ύστερα από ανάθεση, θρησκευτικά έργα για τις τοπικές εκκλησίες. Το 1550 στους Μπλοντέελ και Γιαν φαν Σκόρελ ανατέθηκε η αποκατάσταση του έργου του Γιαν βαν Άικ Πολύπτυχο της Γάνδης.

Το 1540 κατασκεύασε δύο αψίδες θριάμβου, που του ανέθεσε ο Κάρολος Ε΄ βασισμένους σε ρομανικό ρυθμό. Σχεδίασε, επίσης, ένα κανάλι που συνέδεε τη Μπρυζ με τη θάλασσα, ένα έργο το οποίο προώθησε πολύ σημαντικά το εμπόριο της πόλης. Είναι γνωστό ότι είχε μια θυγατέρα, ονόματι Άννα, η οποία αργότερα παντρεύτηκε τον μαθητή του Πήτερ Πάουρμπους (Pieter Pourbus).

Ο Μπλοντέελ απεβίωσε στη Μπρυζ στις 4 Μαρτίου 1561.
Βλαντιμίρ Μπόισα

Ο Βλαντιμίρ Μπόισα, γεννημένος στις 4 Ιουλίου 1981 στο Ρουστάβι, είναι Γεωργιανός πρώην διεθνής καλαθοσφαιριστής, ο οποίος αγωνιζόταν στην θέση του πάουερ φόργουορντ.
Χρυσός Ευελπίδης

Ο Χρυσός Ευελπίδης (1895 - 29 Απριλίου 1971), του Δημητρίου, ήταν Έλληνας γεωπόνος, καθηγητής, βουλευτής και υπουργός.
Ζαν Μπελγκάμπ

Ο Ζαν Μπελγκάμπ (Jehan Bellegambe ή Jean Bellegambe, ορισμένες φορές "Belgamb" ή "Belganb", περ. 1470 – Ιούνιος 1535 ή Μάρτιος 1536) ήταν γαλλόφωνος Φλαμανδός ζωγράφος θρησκευτικών εικόνων, τριπτύχων και πολυπτύχων, σημαντικότερα των οποίων σήμερα βρίσκονται στο Ντουαί, το Αρράς, το Αιξ, τη Λιλ, την Αγία Πετρούπολη και το Σικάγο. Ήταν γνωστός ως ο "δάσκαλος των χρωμάτων" λόγω της διαφάνειας και των χρωματικών συνδυασμών που χρησιμοποιούσε στα έργα του. Είναι γνωστός με το όνομα Ζαν Μπελγκάμπ ο πρεσβύτερος για να διακρίνεται από τους ομώνυμους απογόνους του, που έφεραν επίσης το όνομα "Jehan".
Post Mortem

Το Post Mortem είναι point-and-click βιντεοπαιχνίδι περιπέτειας που αναπτύχθηκε και κυκλοφόρησε από την εταιρία Microids στην Ευρώπη το Σεπτέμβριο του 2002 για τα Microsoft Windows. Συνέχειες του είναι το "Still Life" και το "Still Life 2".
Αββαείο Αγίου Μαξιμίνου

Το Αββαείο Αγίου Μαξιμίνου () ήταν μοναστήρι Βενεδικτίνων στην Τρίερ, στην Ρηνανία-Παλατινάτο της Γερμανίας.
Γιούστους φαν Χεντ

Ο Γιούστους φαν Χεντ ή Γιόος φαν Βάσσενχοφε ("Joos van Wassenhove", περ. 1430 - 1480), επίσης Justus ή Jodocus of Ghent, Giusto da Guanto, ήταν πρώιμος Ολλανδός ζωγράφος, ο οποίος προς το τέλος της ζωής του εργάστηκε στην Ιταλία.
Παλάτι Κίκιν

Το Παλάτι Κίκιν (ρωσικά: Кикины палаты) είναι μία από τις παλαιότερες κτιριακές κατασκευές στην Αγία Πετρούπολη της Ρωσίας. Η μικρού μεγέθους αυτή κατοικία παραγγέλθηκε από τον Αλεξάντερ Κίκιν το 1714. Το όνομα του αρχιτέκτονα είναι άγνωστο, ωστόσο οι ομοιότητες με το Παλαιό Παλάτι του Πέτερχοφ είναι αρκετές, πιθανολογώντας την αρχιτεκτονική του πατρότητα στον Αντρέας Σχλύτερ.

Η ανέγερση του παλατιού δεν είχε ακόμη ολοκληρωθεί, όταν ο Αλεξάντερ Κίκιν έπεσε σε δυσμένεια και, κατόπιν, εκτελέστηκε το 1718. Το κτίριο κατασχέθηκε από το Στέμμα και χρησιμοποιήθηκε για την φιλοξενία της βασιλικής βιβλιοθήκης και του ερμαριού αξιοπερίεργων αντικειμένων της Ακαδημίας των Επιστημών (αργότερα μεταφέρθηκε στο Κτίριο Κουνστκάμερ). Η αρχική διώροφη κατοικία επεκτάθηκε, με την προσθήκη ενός τρίτου ορόφου κάποια στιγμή στην διάρκεια της δεκαετίας του 1720.

Μετά το 1733, το κτίριο φιλοξένησε το διοικητικό γραφείο της Ιππικής Φρουράς, καθώς και το νοσοκομείο της. Ανακατασκευάστηκε πλήρως το 1829, ενώ η μπαρόκ αρχιτεκτονικού ρυθμού διακόσμησή του απομακρύνθηκε. Το ερειπωμένο κτίριο καταστράφηκε περαιτέρω από σειρά αεροπορικών βομβαρδισμών στην διάρκεια της δεκαετίας του 1940.

Ήταν η Ίρινα Μπενουά, μέλος της γνωστής οικογένειας Μπενουά, η οποία ανέλαβε την ανακαίνιση του κτιρίου στην θεωρούμενη ως Πετροβιανού Μπαρόκ μορφή του, σε μία διαδικασία η οποία διήρκεσε από το 1952 έως το 1956. Το Παλάτι Κίκιν φιλοξενεί, σήμερα, μουσική σχολή.
ΣΣ Ακράγκας

Η ΣΣ Ακράγκας ("Società Sportiva Akragas Città dei Templi") είναι ιταλική ποδοσφαιρική ομάδα από την πόλη Αγκριτζέντο της νότιας Σικελίας. Ιδρύθηκε το 1929. Έδρα της ομάδας είναι το Στάδιο Εσενέτο, χωρητικότητας 15,000 θεατών. Συμμετέχει στην Λέγκα Προ. Χρώματα της ομάδας είναι το γαλάζιο και το λευκό.
Μηνάς Χατζησάββας

Ο Μηνάς Χατζησάββας (Αθήνα, 28 Ιανουαρίου 1948 – Αθήνα, 30 Νοεμβρίου 2015) ήταν Έλληνας ηθοποιός και σεναριογράφος.
Κάρπι ΦΚ 1909

Η Κάρπι ΦΚ 1909 ("Carpi Football Club 1909") είναι ιταλική ποδοσφαιρική ομάδα από την πόλη Κάρπι της επαρχίας της Μόντενα. Ιδρύθηκε το 1909. Έδρα της ομάδας είναι το Στάδιο Αλμπέρτο Μπράλια στην Μόντενα, χωρητικότητας 21,151 θεατών. Συμμετέχει στην Σέριε Β. Χρώματα της ομάδας είναι το λευκό και το κόκκινο.
Πετροβιανό Μπαρόκ

Το Πετροβιανό Μπαρόκ (ρώσικα: Петровское барокко) είναι η ονομασία που χρησιμοποιείται από τους ιστορικούς τέχνης για τον ορισμό ενός ρυθμού μπαρόκ αρχιτεκτονικής και διακόσμησης ο οποίος άνθησε υπό τον Πέτρο τον Μέγα και ο οποίος χρησιμοποιήθηκε για τον σχεδιασμό και την ανέγερση κτιρίων στη νεοϊδρυθείσα ρωσική πρωτεύουσα, Αγία Πετρούπολη, υπό τον συγκεκριμένο μονάρχη, καθώς και τους άμεσους διαδόχους του. 

Σε αντίθεση με το, χρονολογούμενο από την ίδια εποχή, Μπαρόκ Ναρίσκιν, το οποίο άνθησε στην Μόσχα, το Πετροβιανό Μπαρόκ αποτέλεσε την δραστική ρήξη με τις βυζαντινές παραδόσεις που κυριαρχούσαν στην ρωσική αρχιτεκτονική για διάστημα σχεδόν χιλίων ετών. Οι σημαντικότεροι εφαρμοστές του αρχιτεκτονικού αυτού ρυθμού - Ντομένικο Τρετζίνι, Αντρέας Σχλύτερ και Μιχαΐλ Ζεμτσόφ - άντλησαν την έμπνευσή τους από την σχετικά λυτή ολλανδική, δανική και σουηδική αρχιτεκτονική εκείνης της περιόδου.

Σωζόμενα δείγματα του αρχιτεκτονικού αυτού ρυθμού στην Αγία Πετρούπολη είναι ο Καθεδρικός Ναός Αγίων Πέτρου και Παύλου (Τρετζίνι), τα Δώδεκα Κολλέγια (Τρετζίνι), η Κουνστκάμερα (Ζεμτσόφ), το Παλάτι Κίκιν (Σχλύτερ) και το Παλάτι Μενσίκοφ (Τζοβάνι Φοντάνα)

Οι κτιριακές κατασκευές πετροβιανού μπαρόκ αρχιτεκτονικού ρυθμού ευρισκόμενες εκτός της Αγίας Πετρούπολης είναι σπάνιες, ενώ μεταξύ αυτών περιλαμβάνονται ο Πύργος Μενσίκοφ στην Μόσχα και το Παλάτι Καντριόργκ στο Τάλιν.
Μάριος Ματαλών

Ο Μάριος Ματαλών, γεννημένος στην Θεσσαλονίκη στις 16 Φεβρουαρίου 1989, είναι Έλληνας διεθνής καλαθοσφαιριστής. Έχει ύψος 1,86 m και αγωνίζεται στη θέση του πόιντ γκαρντ.

Άρχισε την μπασκετική του καριέρα από την Ακαδημία «Αστέρια» και στη συνέχεια αγωνίστηκε στην ομάδα των Εκπαιδευτηρίων Μαντουλίδη με την οποία κατέκτησε την δεύτερη θέση στο Παγκόσμιο Σχολικό Πρωτάθλημα.
Χούγκο φαν ντερ Χους

Ο Χούγκο φαν ντερ Χους (ολλ. Hugo van der Goes, Γάνδη περ. 1430/1440 - Άουντεργκεμ 1482) ήταν Φλαμανδός ζωγράφος. Με τους Γιαν βαν Άικ, Ρόχιερ φαν ντερ Βάιντεν, Χανς Μέμλινγκ και Ντίρικ Μπάουτς θεωρείται ένας από τους σημαντικοτερους πρώιμους Φλαμανδούς ζωγράφους.
Χάνο Μότολα

Ο Χάνο Μότολα (Ελσίνκι, 9 Σεπτεμβρίου 1976), είναι Φινλανδός πρώην διεθνής καλαθοσφαιριστής, ο οποίος αγωνιζόταν στην θέση του Πάουερ φόργουορντ. Είναι ο πρώτος Φινλανδός καλαθοσφαιριστής που αγωνίστηκε στο ΝΒΑ.
The Knick

Το The Knick είναι αμερικανική δραματική τηλεοπτική σειρά από το κανάλι Cinemax, των Τζάκ Άμιελ και Μάικλ Μπέγκλερ, και σε σκηνοθεσία Στίβεν Σόντερμπεργκ, με πρωταγωνιστή τον Κλάιβ Όουεν. Η σειρά πραγματεύεται την καριέρα και την προσωπική ζωή του Τζων Θάκερι (Όουεν), αλλά και του υπόλοιπου προσωπικού, του Νοσοκομείου Knickerbocker, σε μία φανταστική του εκδοχή. Ο τόπος που διαδραματίζεται η σειρά είναι η Νέα Υόρκη, στις αρχές του 20ου αιώνα. Οι Άμιελ και Μπέγκλερ γράψανε τα περισσότερα επεισόδια, ενώ παράλληλα είναι και διευθυντές παραγωγής. Διευθυντές παραγωγής είναι, επίσης, ο Όουεν, ο Σόντερμπεργκ και ο Γκρέγκορι Γιάκομπς. Ο Στίβεν Κάτζ είναι ο υπεύθυνος παραγωγής, αλλά και συγγραφέας παράλληλα. Ο παραγωγός της σειράς είναι ο Μάικλ Πολαίρ με συνεργάτη τον Ντέιβιντ Κίρχνερ. Η σειρά έκανε πρεμιέρα στις 8 Αυγούστου 2014.

Στις 10 Ιουλίου 2014, το Cinemax, είχε ήδη ανακοινώσει ότι θα υπάρξει και δεύτερη σεζόν, η οποία έκανε πρεμιέρα στις 16 Οκτωβρίου 2015.
Λαγκάδα Δυτικής Μάνης

Η Λαγκάδα Δυτικής Μάνης ή Λαγκάδα Μεσσηνίας είναι οικισμός που υπάγεται στον Δήμο Δυτικής Μάνης. Ανήκε στον πρώην Δήμο Λεύκτρου μέχρι την εφαρμογή του προγράμματος Καλλικράτης το 2010. Είναι ένας από τους δύο χαρακτηρισμένους παραδοσιακούς οικισμούς της Μεσσηνίας μαζί με τις Θαλάμαι (Κουτήφαρι) και ένας από τους 118 παραδοσιακούς οικισμούς στην Πελοποννήσο. Στη διαμόρφωση της παραδοσιακής αρχιτεκτονικής συνέβαλαν οι Μανιάτες μάστορες στο σκάλισμα της πέτρας ή αλλιώς «πετροφάοι», όπως ο τεχνίτης Ιωάννης Κισκύρας από τη Λαγκάδα το 1820. Ακόμα, από την Λαγκάδα καταγόταν ο αγιογράφος Αναγνώστης ο οποίος έχει αγιογραφήσει πλήθος εκκλησιών στην ευρύτερη περιοχή. Απέχει από την Καλαμάτα 57χλμ.
Ντίρικ Μπάουτς

Ο Ντίρικ Μπάουτς (φλαμανδικά: Dieric Bouts, γενν. περίπου 1415 – απεβ. 6 Μαΐου 1475) ήταν πρώιμος Ολλανδός ζωγράφος. Σύμφωνα με τον Κάρελ φαν Μάντερ στο έργο του "Het Schilderboeck" του 1604 ο Μπάουτς γεννήθηκε στο Χάαρλεμ και δραστηριοποιήθηκε κυρίως στο Λέουβεν (Λουβαίν), αποτελώντας τον ζωγράφο της πόλης από το 1468. Ο φαν Μάντερ περιέπλεξε το όλο θέμα, συγγράφοντας τις βιογραφίες τόσο του "Ντίρικ του Χάαρλεμ" όσο και του "Ντίρικ του Λέουβεν", αν και αναφερόταν στο ίδιο πρόσωπο. Η ομοιότητα του επωνύμου οδήγησε, επίσης, σε σύγχυση με τον διακεκριμένο γλύπτη του Λέουβεν Χούμπρεχτ Στουερμπάουτς. Στην πραγματικότητα, πολύ λίγα πράγματα είναι γνωστά για τον πρώιμο βίο του Μπάουτς, εκτός του ότι επηρεάστηκε σημαντικά από τον Γιαν βαν Άικ και τον Ρόχιερ φαν ντερ Βάιντεν, στους οποίους μπορεί να μαθήτευσε. Η παρουσία του στο Λέουβεν τεκμηριώνεται για πρώτη φορά το 1457 και παρέμεινε στην πόλη μέχρι τον θάνατό του το 1475.

Ο Μπάουτς ήταν ανάμεσα στους πρώτους βορειοευρωπαίους καλλιτέχνες που υιοθέτησαν τη χρήση ενός "σημείου φυγής", όπως φαίνεται στο έργο του "Μυστικός Δείπνος". Το έργο του χαρακτηρίζεται από μια κάποια πρωτόλεια ακαμψία στη σχεδίαση και οι μορφές του είναι συχνά επιμηκυσμένες εκτός αναλογιών και γωνιώδεις, αλλά το όλο αποτέλεσμα είναι ιδιαίτερα εκφραστικό, καλοσχεδιασμένο και με πλούσια χρώματα, με ιδιαίτερα προσεγμένο φόντο τοπίων.
Διεθνής Αερολιμένας Ώστιν–Μπέργκστρομ

Ο Διεθνής Αερολιμένας Ώστιν–Μπέργκστρομ (Αγγλικά. Austin–Bergstrom International Airport· συντομογραφία IATA: AUS, ICAO: KAUS) εξυπηρετεί το κεντρικό Τέξας και το Ώστιν.

Ξεκίνησε τη λειτουργία του στις 23 Μαΐου 1999 και αντικατέστησε το Δημοτικό Αεροδρόμιο Ρόμπερτ Μίλερ, που εξυπηρετούσε το Ώστιν για 69 χρόνια. Ονομάστηκε προς τιμή του Αμερικανού έφεδρου σμηναγού Τζον Όγκοστ Ερλ Μπέργκστρομ, ο οποίος σκοτώθηκε στην Αεροπορική Βάση Κλαρκ στις Φιλιππίνες κατά τη διάρκεια του Β΄ Παγκοσμίου Πολέμου.

Ο αερολιμένας απέσπασε το 2015 τη διάκριση του πέμπτου καλύτερου αεροδρομίου των ΗΠΑ» από το περιοδικό «Travel+Leisure».
Κάμειρος

thumb|Αρχαία Κάμειρος και στο βάθος η νήσος Σεσκλί της Σύμης.
Η Κάμειρος ή Κάμιρος, είναι αρχαία πόλη στο νησί της Ρόδου, στα Δωδεκάνησα. Βρίσκεται στη βορειοδυτική ακτή του νησιού, τρία χιλιόμετρα δυτικά του χωριού Καλαβάρδα. Η Κάμειρος είναι μία από τις τρεις αρχαίες πόλεις της αρχαίας Ρόδου, μαζί με την Ιαλυσό και την Λίνδο. Διατέλεσε επίσης, μέλος της Δωρικής Εξάπολης.
Αυλικό Συμβούλιο

Το Αυλικό Συμβούλιο (από το λατινικό "aula", δικαστήριο στη φεουδαρχική γλώσσα) ήταν αρχικά ένα εκτελεστικό-δικαστικό συμβούλιο στην Αγία Ρωμαϊκή Αυτοκρατορία.

Γνωστό στα γερμανικά ως Reichshofrat (κυριολεκτικά σημαίνει Δικαστικό Συμβούλιο της Αυτοκρατορίας) ήταν ένα από τα δύο ανώτατα δικαστήρια της αυτοκρατορίας, ενώ το άλλο ήταν το Αυτοκρατορικό Δικαστικό Επιμελητήριο (γερμανικά: "Reichskammergericht"). Είχε όχι μόνο συντρέχουσα αρμοδιότητα με το τελευταίο αυτό δικαστήριο, αλλά σε πολλές περιπτώσεις αποκλειστική δικαιοδοσία, σε όλες τις φεουδαρχικές διαδικασίες, και σε ποινικές υποθέσεις, έναντι των φοιδεράτων του αυτοκράτορα και σε υποθέσεις που αφορούσαν την αυτοκρατορική κυβέρνηση.

Δημιουργημένο κατά τον Ύστερο Μεσαίωνα ως έμμισθο Συμβούλιο του Αυτοκράτορα, οργανώθηκε στη μεταγενέστερη μορφή του από τον Μαξιμιλιανό Α' το 1497, ως αντίπαλο προς το Δικαστήριο του Αυτοκρατορικού Επιμελητηρίου, το οποίο του είχε επιβληθεί από την Αυτοκρατορική Δίαιτα. Αποτελούνταν από έναν πρόεδρο, έναν αντιπρόεδρο, ένα πρύτανη, και 18 συμβούλους, οι οποίοι ήταν όλοι επιλεγμένοι και πληρώνονταν από τον αυτοκράτορα, με εξαίρεση τον πρύτανη, ο οποίος διοριζόταν από τον Εκλέκτορα του Μάιντς. Από τους 18 συμβούλους, οι έξι ήταν Προτεστάντες, των οποίων οι ψήφοι, όταν ήταν ομόφωνοι, ήταν ένα αποτελεσματικό βέτο, έτσι ώστε διατηρούνταν σε κάποιο βαθμό μια θρησκευτική ισοτιμία. Η έδρα του Αυλικού Συμβουλίου ήταν στην Αυτοκρατορική κατοικία, στην Βιέννη. Μετά το θάνατο του Αυτοκράτορα, το Συμβούλιο διαλύονταν και έπρεπε να ανασυσταθεί από τον διάδοχό του.
Τα κέρδη του Ναπολέοντα μετά την μάχη του Άουστερλιτς και την Ειρήνη του Πρέσμπουργκ κορυφώθηκαν με το τέλος της Αγίας Ρωμαϊκής Αυτοκρατορίας, και το Αυλικό Συμβούλιο έπαψε να υφίσταται το 1806. Ένα πολεμικό συμβούλιο με το ίδιο όνομα δημιουργήθηκε στην Αυστριακή Αυτοκρατορία.
Δημήτρης Σαράφογλου

Ο Δημήτρης Σαράφογλου (1950) είναι Έλληνας πολιτικός που διετέλεσε δήμαρχος Κερατσινίου για συνολικά 20 χρόνια (1978-1994 και 2002-2006) και γενικός γραμματέας του ΥΠΕΧΩΔΕ επί υπουργίας Κώστα Λαλιώτη.
Ακτινοβολία πέδησης

thumb|240px|Η ακτινοβολία πέδησης που παράγεται από την αλληλεπίδραση δύο σωματιδίων
Ακτινοβολία πέδησης (γερμ.: Bremsstrahlung) είναι ηλεκτρομαγνητική ακτινοβολία που παράγεται από την επιβράδυνση ενός φορτισμένου σωματιδίου όταν απωθείται ή έλκεται έντονα, περνώντας με μεγάλη σχετικά ταχύτητα, από άλλο φορτισμένο σωματίδιο, συνήθως ηλεκτρόνια από τον πυρήνα ενός ατόμου. Το κινούμενο σωματίδιο χάνει κινητική ενέργεια, η οποία μετατρέπεται σε φωτόνιο ικανοποιώντας έτσι την αρχή διατήρησης της ενέργειας. Η ακτινοβολία πέδησης έχει συνεχές φάσμα, το οποίο γίνεται πιο έντονο και μεγιστοποιείται προς τις υψηλότερες συχνότητες καθώς η αλλαγή της ενέργειας του επιταχυνόμενου σωματιδίου αυξάνει.

Κατηγορία:Ατομική φυσική
Κατηγορία:Φυσική πλάσματος
Κέβιν Φλέτσερ

Ο Κέβιν Φλέτσερ, γεννημένος στις 11 Ιανουαρίου 1980 στο Ντένβερ του Κολοράντο, είναι σλαβομακεδονικής καταγωγής Αμερικανός πρώην καλαθοσφαιριστής, ο οποίος αγωνιζόταν στην θέση του πάουερ φόργουορντ.
Ιλαρίων Μακαριουπόλεως

Ο Ιλαρίων Μακαριουπόλεως ή Μακαριοπόλσκι (βουλγ. Иларион Макариополски, 1812-1875) ήταν Βούλγαρος επίσκοπος, από τους αρχικούς πρωτεργάτες των προσπαθειών για την ίδρυση αυτόνομης εθνικής Βουλγαρικής Εκκλησίας.
Τηλέμαχος Κάνθος

Ο Τηλέμαχος Κάνθος (1910 - 1993) γεννήθηκε στην Άλωνα της Πιτσιλιάς, ορεινή περιοχή της Κύπρου. Ήταν γιος του Χριστόδουλου Κάνθου, ο οποίος ήταν δάσκαλος και της Ευγενίας Αραβή. Το 1929 πήγε στην Αθήνα για να σπουδάσει αρχιτεκτονική, αλλά σύντομα ακολουθεί αποκλειστικά τη ζωγραφική και τη χαρακτική. Υπήρξε μαθητής των Σπύρου Βικάτου, Δημήτρη Μπισκίνη, Ουμβέρτου Αργυρού και Γιάννη Κεφαλληνού.

Ο Τηλέμαχος Κάνθος θεωρείται ένας από τους πατέρες της κυπριακής τέχνης. Τα έργα του απεικονίζουν κυρίως την κυπριακή ζωή και το κυπριακό τοπίο.
Ντέτζον

Η πόλη Ντέτζον (Κορεάτικα: [tɛdʑʌn], 대전, 大田, λατ. Daejeon) είναι η πέμπτη σε πληθυσμό πόλη της Νότιας Κορέας, μετά τη Σεούλ (πρωτεύουσα), το Μπούσαν, το Ίντσον, και το Ντέγκου. Το 2010 είχε πληθυσμό 1,5 εκατομμυρίων. Απέχει 50 λεπτά της ώρας από την Σεούλ με τραίνο υψηλής ταχύτητας. Πρόκειται για περιοχή υψηλής τεχνολογίας και έχει εκεί βρίσκονται δεκαοκτώ πανεπιστήμια.
Πανεπιστήμιο Επιστήμης και Τεχνολογίας Πόχανγκ

Το Πανεπιστήμιο Επιστήμης και Τεχνολογίας Πόχανγκ ή το POSTECH είναι ένα ιδιωτικό πανεπιστήμιο που βρίσκεται στην πόλη Πόχανγκ της Νότιας Κορέας. Το πανεπιστήμιο κατατάχτηκε στη 1η θέση στο "100 Under 50 Young Universities" του Times Higher Education.
Γεράσιμος Παλλαδάς

Ο Γεράσιμος Παλλαδάς (Καλλονή Ηρακλείου, τότε Σκιλλούς 1625/33 - Μονή Βατοπαιδίου Αγίου όρους 1714), διετέλεσε Μητροπολίτης Καστοριάς, Αδριανουπόλεως και τέλος Πατριάρχης Αλεξανδρείας.

Γεννήθηκε μεταξύ των ετών 1625 και του 1633 στον Σκυλλούντα Πεδιάδος Κρήτης και ήταν γιος του πρωτοπρεσβύτερου Θεοδώρου. Σπούδασε στην Κέρκυρα και στην Βενετία, στην οποία τότε ανήκε το Ηράκλειο, ελληνικά, λατινικά και εβραϊκά. Ενώ βρισκόταν στην Βενετία (1669), το Ηράκλειο έπεσε στους Οθωμανούς Τούρκους μετά από μακρά πολιορκία και ο πατέρας του πέθανε. Ο Γεράσιμος πήγε στην Πελοπόννησο, όπου είχαν καταφύγει πολλοί Κρητικοί, και εργάστηκε ως δάσκαλος. Κατόπιν μετακόμισε στην Καστοριά, όπου άρχισε να εργάζεται ως δάσκαλος και ιεροκήρυκας στην τοπική επισκοπή που τότε ήταν μέρος της Αρχιεπισκοπής Οχρίδας. Το 1677 εξελέγη Μητροπολίτης Καστοριάς και το 1686 παύθηκε από την Ιερά Σύνοδο της Αρχιεπισκοπής Αχρίδας. Τον Μάιο του 1686 του δόθηκε επιτροπικώς η Μητρόπολη Αδριανουπόλεως.

Το 1688, ο Πατριάρχης Αλεξανδρείας Παρθένιος Α΄ σκοτώθηκε σε σεισμό στην Σμύρνη και διάδοχός του εξελέγη ο Γεράσιμος. Κατά την Πατριαρχία του έκανε κάποιες αλλαγές στην Επίκληση της Θείας Λειτουργίας, θέμα για το οποίο ήρθε σε σύγκρουση με τον Οικουμενικό Πατριάρχη Γαβριήλ Γ΄. Εργάσθηκε για την επίλυση του χρονίζοντος σιναϊτικού προβλήματος και συνέταξε κανονισμό για το πτωχοκομείο της μονής Αγίου Γεωργίου Καΐρου. Είχε πλούσια αλληλογραφία με προσωπικότητες της εποχής του, όπως τον Μέγα Πέτρο της Ρωσίας, τον Πάπα Ρώμης Κλήμεντα ΙΑ΄, την Εκκλησία της Κύπρου και της Κρήτης.

Λόγω ασθενείας και γήρατος παραιτήθηκε από το αξίωμά του στις 20 Ιανουαρίου του 1710, ορίζοντας διάδοχό του τον Σαμουήλ τον Χίο. Αποσύρθηκε στην Μονή Βατοπεδίου στο Άγιο Όρος, όπου πέθανε το 1714. Στον τάφο του υπήρχε η επιγραφή: «"Εκοιμήθη ο δούλος του θεού και μακαριώτατος Πατριάρχης Αλεξανδρείας κυρ Γεράσιμος εν έτει αψιδ’΄μηνι Ιανουαρίω ιε’΄ Ινδικτιώνος"». Στην Μονή φυλάσσεται μέχρι σήμερα η κάρα του.

Ήταν αξιόλογος συγγραφέας και πολλά θεολογικά, υμνογραφικά, φιλοσοφικά και φιλολογικά έργα του σώζονται μέχρι σήμερα. Ο μοναχός Καισάριος Δαπόντες ο Ξηροποταμηνός αναφέρει για τον Γεράσιμο Παλλαδά: 

«Ανήρ σοφώτατος και αγιώτατος, θεολόγος, φιλόσοφος, ανιχνευτής του βάθους των θείων Γραφών, δαημονέστατος της ελληνικής, εβραϊκής και λατινικής γλώσσης εχρημάτισε…».

Στις 7 Μαΐου 2003, η Ιερά Σύνοδος του Πατριαρχείου της Μόσχας τον ανακήρυξε άγιο και η μνήμη του τιμάται στις 15 Ιανουαρίου.
Τζόνγκνο-γκου

Η περιφέρεια Τζόνγκνο ή το Τζόνγκνο-γκου είναι μία από τις περιφέρειες στην πρωτεύουσα της Νότιας Κορέας, η Σεούλ.

Η συνοικία αποτελεί το κέντρο της πόλης εδώ και 600 χρόνια, καθώς εκεί ιδρύθηκε η πρωτεύουσα της Δυναστείας των Τζοσόν. Η περιφέρεια Τζόνγκνο αναφέρεται συνήθως ως το πρόσωπο και η καρδιά της Κορέας λόγω των σημαντικών ρόλων της στην πολιτική, την οικονομία, τον πολιτισμό και την ιστορία ως πρωτεύουσα.
Ρόμπερτ Μπερνς Γούντγουορντ

Ο Ρόμπερτ Μπερνς Γούντγουορντ ("Robert Burns Woodward", 10 Απριλίου 1917 – 8 Ιουλίου 1979) ήταν Αμερικανός χημικός. Θεωρείται από πολλούς ως ο πλέον εξέχων οργανικός χημικός του 20ού αιώνα, έχοντας συνεισφέρει σημαντικά στον τομέα αυτό και ιδιαίτερα στη σύνθεση σύνθετων φυσικών προϊόντων και στον προσδιορισμό της μοριακής τους δομής. Επίσης συνεργάστηκε στενά με τον Ρόαλντ Χόφμαν στις θεωρητικές μελέτες των χημικών αντιδράσεων. Το 1965 απέσπασε το Νομπέλ Χημείας για τις μελέτες του στη συνθετική παραγωγή οργανικών ουσιών. Μετά τη βράβευσή του αποχώρησε κρατώντας την υψίστη διάκριση και χειροκροτούμενος από τη βασιλική οικογένεια.
Γκιόνγκι-ντο

μικρογραφία|δεξιά|Η επαρχία Γκιόνγκι στον χάρτη της Ν. Κορέας
Η επαρχία Γκιόνγκι ή Γκιόνγκι-ντο (Χάνγκουλ: 경기도), είναι η πολυπληθέστερη επαρχία της Νότιας Κορέας. Ο πληθυσμός της είναι 12.342.448 κάτοικοι. Η λέξη "γκιόνγκι" σημαίνει «γύρω από την πρωτεύουσα» και "Γκιόνγκι-ντο" σημαίνει «η περιοχή γύρω από την πρωτεύουσα». Πρωτεύουσα της επαρχίας είναι η πόλη Σούουον. Παρόλο που η Σεούλ, πρωτεύουσα της χώρας, βρίσκεται στο κέντρο της επαρχίας, αποτελεί ξεχωριστή αυτοδιοικητική ενότητα. Στις ακτές της επαρχίας βρίσκεται και η Ίντσον, τρίτη μεγαλύτερη πόλη της χώρας, που ομοίως αποτελεί ξεχωριστή ενότητα και διοικείται ως μητροπολιτική περιοχή. Οι τρεις διοικητικές ενότητες σε συνδυασμό έχουν έκταση 11.730 τ. χλμ. και πληθυσμό 25,6 εκατομμυρίων, δηλαδή τον μισό πληθυσμό της χώρας.
Γεώργιος Ζαφειρόπουλος

Ο Γεώργιος Ζαφειρόπουλος υπήρξε Έλληνας στρατιωτικός.

Έφτασε στο βαθμό του Υποστρατήγου.

Διετέλεσε υφυπουργός Αγορανομίας στην κυβέρνηση του Ιωάννη Μεταξά και μετά σε εκείνη του Κορυζή από τις 12 Δεκεμβρίου 1938 ως τις 20 Απριλίου 1941.
Αντρέι Μπέλιι

Ο Αντρέι Μπέλιι () (πραγματικό όνομα "Μπορίς Νικολάγιεβιτς Μπουγάεβ", 14 Οκτωβρίου 1880, Μόσχα, Ρωσική Αυτοκρατορία — 8 Ιανουαρίου 1934, Μόσχα, ΕΣΣΔ), ήταν Ρώσος μυθιστοριογράφος, ποιητής, θεωρητικός και κριτικός λογοτεχνίας. Το μυθιστόρημα του "Πετρούπολη" θεωρήθηκε από τον Βλαντίμιρ Ναμπόκοφ ως ένα από τα τέσσερα μεγάλα μυθιστορήματα του 20ου αιώνα. Υπήρξε μια από τις ηγετικές φυσιογνωμίες του ρωσικού συμβολισμού και του μοντερνισμού.
Γιάννης Αϊβατίδης

Ο Γιάννης Αϊβατίδης είναι Έλληνας πολιτικός και ιατροδικαστής. Εξελέγη βουλευτής Κέρκυρας με την νεοναζιστική οργάνωση της Χρυσής Αυγής την περίοδο Σεπτεμβρίου 2015 - Ιουλίου 2019.
Ανρί Μπελολό

Ο Ανρί Μπελολό (27 Νοεμβρίου 1936 – 3 Αυγούστου 2019) ήταν Γάλλος μουσικός παραγωγός, ο οποίος ήταν ενεργός κατά την εποχή της disco. Μαζί με τον φίλο του και συνθέτη, Ζακ Μοραλί, ίδρυσε τους The Ritchie Family καθώς και το δημοφιλέστερό τους συγκρότημα, τους Village People.

Ο Μπελολό γεννήθηκε στην Καζαμπλάνκα του Μαρόκου. Σε αντίθεση με τον συνεργάτη του, Μοραλί, ο Μπελολό δεν ήταν ομοφυλόφιλος, ωστόσο είδε το "gay image" που εξέπεμπαν οι Village People ως έναν τρόπο για να λάβουν ένα περισσότερο διασκεδαστικό πνεύμα. Ως τον θάνατό του εργάστηκε στην Γαλλία ως μουσικός παραγωγός. 

Απεβίωσε στις 3 Αυγούστου 2019.
Γιώργος Ακριώτης

Ο Γιώργος Ακριώτης (1951, Καθενοί) είναι Έλληνας πολιτικός. Εξελέγη βουλευτής Ευβοίας με τον ΣΥΡΙΖΑ στις Ελληνικές βουλευτικές εκλογές Σεπτεμβρίου 2015.
Γιώργος Αμυράς

Ο Γιώργος Αμυράς (22 Δεκεμβρίου 1967, Αθήνα) είναι Έλληνας πολιτικός και δημοσιογράφος. Έχει εκλεγεί βουλευτής του Ελληνικού Κοινοβουλίου με το Ποτάμι και τη Νέα Δημοκρατία και διατελεί υφυπουργός Περιβάλλοντος και Ενέργειας (ΥΠΕΝ). Το διάστημα 2006–2013 υπήρξε παρουσιαστής της εκπομπής "Μένουμε Ελλάδα" στη ΝΕΤ (σημ. ΕΡΤ 2) μαζί με την Ρένια Τσιτσιμπίκου.
Κωνσταντίνος ο Ρόδιος

Ο Κωνσταντίνος ο Ρόδιος (γεν. 870/880 Λίνδος - θαν. μετά το 931 Κωνσταντινούπολη) ήταν Βυζαντινός αξιωματούχος, επιγραμματοποιός, και ιερέας. 

Ξεκίνησε τη σταδιοδρομία του ως βοηθός του ευνούχου της αυλής , και ως σατυρικός ποιητής κατηγόρησε τον μάγιστρο για παγανισμό. Κατείχε το αξίωμα του νοτάριου, και το γνωστότερο ποιήμα του ονομάζεται "Περιγραφή της εν Κωνσταντινουπόλει εκκλησίας των Αγίων Αποστόλων" το οποίο αποτελείται από 981 δωδεκασύλλαβους στίχους και περιγράφει τον ναό των Αγίων Αποστόλων, όντας η μόνη γνωστή έμμετρη περιγραφή του κτίσματος. Γράφτηκε μετά από παραγγελία του αυτοκράτορα Κωνσταντίνου Ζ’ Πορφυρογέννητου στα μέσα του 10ου αιώνα,και αποτελούσε μέρος ενός μεγαλύτερου έργου με την ονομασία "Έκφραση."Στην "Έκφραση" περιέχονταν και περιγραφές των μνημείων της Κωνσταντινούπολης, οι οποίες χρησιμοποιήθηκαν αργότερα από τον χρονικογράφο Γεώργιο Κεδρηνό κατά τον 11ο αιώνα. 

Σύμφωνα με μια νεώτερη μελέτη θεωρείται πιθανό πως ο Ρόδιος ήταν συντάκτης μέρους ή του συνόλου της Παλατινής Ανθολογίας.Επίσης είναι πιθανό να πρόκειται για το ίδιο άτομο με τον Κωνσταντίνο Κεφαλά, ο οποίος έζησε την ίδια περίοδο και ήταν ο συντάκτης της Ανθολογίας του Κεφαλά η οποία αποτέλεσε τη βάση της Παλατινής Ανθολογίας.
Κωνσταντίνος ο Σικελός

Ο Κωνσταντίνος ο Σικελός (9ος/10ος αιώνας) ήταν Βυζαντινός επιγραμματοποιός και ρήτορας ο οποίος φέρεται να έζησε στη Σικελία. Ένα από τα επιγράμματά του διασώζεται στην Παλατινή Ανθολογία με τον τίτλο "Κωνσταντίνου Φιλοσόφου τον Σικελοῦ".
Ζώσιμος ο Θάσιος

Ο Ζώσιμος ο Θάσιος (1ος αιώνας π.Χ.) ήταν αρχαίος Έλληνας επιγραμματοποιός από τη Θάσο. Θεωρείται πως έζησε σε κάποιο χρονικό σημείο ανάμεσα στο 150 π.Χ. και 50 π.Χ., και κάποια από τα επιγράμματα του συμπεριλήφθηκαν στην ποιητική συλλογή Στέφανος του Μελέαγρου κατά την αρχαιότητα και κατ'επέκταση συμπεριλαμβάνονται και στην Ελληνική Ανθολογία (6,183 -185 και ίσως και το 6,15 αντί του επιγραμματοποιού Αντίπατρου του Σιδώνιου).
Ράντι Μάτσον

Ο Ράντι Μάτσον ("James Randel "Randy" Matson", 5 Μαρτίου 1945) είναι Αμερικανός αθλητής του στίβου, ο οποίος ως επί το πλείστον αγωνίστηκε στη σφαιροβολία. Κέρδισε αργυρό μετάλλιο στους Ολυμπιακούς αγώνες του 1964 (20,20 μ.) και χρυσό στους Ολυμπιακούς αγώνες του 1968 (20,54 μ.).

Ο λυγερόκορμος (για σφαιροβόλος) Ράντι Μάτσον έγινε ο πρώτος άνθρωπος που εκτόξευσε τη σφαίρα πέρα από τα 21 μ. Επισήμως αυτό συνέβη στις 8 Μαΐου του 1965, στο Κόλετζ Στέισον, με 21,52 μ.. Νωρίτερα, στις 30 Απριλίου της ίδιας χρονιάς, έριξε 21,05 μ., αλλά η επίδοση δεν αναγνωρίστηκε, λόγω αντικανονικής στεφάνης της βαλβίδας.

Στις 22 Απριλίου του 1967, και πάλι στο Κόλετζ Στέισον, ο Ράντι Μάτσον έκανε νέο παγκόσμιο ρεκόρ με 21,78 μ..
Ταμάρα Πρες

Η Ταμάρα Πρες ("Тамара Натановна Пресс", 10 Μαΐου 1937) είναι πρώην Σοβιετική αθλήτρια, η οποία κυριάρχησε στη σφαιροβολία και τη δισκοβολία στις αρχές της δεκαετίας του 1960.

Γεννήθηκε στις 10 Μαΐου του 1937 από μία οικογένεια Εβραίων, το Νάθαν και τη Λυδία Πρες. Εξίσου διάσημη ήταν και η αδελφή της, Ιρίνα Πρες, η οποία διακρίθηκε στα 80 μ. εμπόδια και στο πένταθλο.

Οι Ταμάρα και Ιρίνα Πρες έγιναν οι πρώτες αδερφές που κέρδισαν ολυμπιακό μετάλλιο (Ρώμη, 1960). Η Ταμάρα κέρδισε το χρυσό και το αργυρό σε σφαίρα και δίσκο αντίστοιχα, ενώ η Ιρίνα το χρυσό στα 80μ μετ' εμποδίων. Το 1964 στο Τόκιο, η Ταμάρα πέτυχε το χρυσό νταμπλ στα αγωνίσματά της.

Το 1965 κατέρριψε δύο παγκόσμια ρεκόρ. Στη δισκοβολία με 59,70 μ. (11 Αυγούστου στη Μόσχα) και στη σφαιροβολία με 18,59 μ. (19 Σεπτεμβρίου στο Κάσσελ).
Repentless

Repentless είναι ο τίτλος του ενδέκατου στούντιο δίσκου του αμερικανικού thrash metal συγκροτήματος Slayer, ο οποίος κυκλοφόρησε τον Σεπτέμβριο του 2015 μέσω της δισκογραφικής εταιρείας "Nuclear Blast".
Βαλανσιέν

Η Βαλανσιέν (γαλλικά: Valenciennes, φλαμανδικά: Valencijn, λατινικά: Valentianae) είναι Δήμος στον νομό Νορ της βόρειας Γαλλίας. Βρίσκεται στην όχθη του ποταμού Εσκώ (Σχέλντε) και, μολονότι η πόλη αντιμετώπισε μια σταθερή μείωση πληθυσμού κατά την περίοδο 1975 - 1990, κατάφερε να ανακάμψει. Η απογραφή του 1999 είχε καταγράψει πληθυσμό 41.278 κατοίκων με τη μητροπολιτική περιοχή να καταγράφει 399.677 άτομα. Οι κάτοικοι της Βαλανσιέν ονομάζονται Βαλανσιενουά(ζ) (Valenciennois(es)).